馬應龍 (正德進士)

馬應龍（），字公濟，陝西臨洮府河州（今甘肅臨夏回族自治州）人，民籍，明朝政治人物。

 生平 
其先鳳陽人。弘治十四年（1501年）辛酉科陝西鄉試第二名舉人。正德六年（1511年）中式辛未科會試第四十七名，二甲第三名進士。除戶部江西司主事。直隸起事農民劉七部轉戰河南，朝廷圍剿，馬應龍奉命督餉。陞郎中。

嘉靖元年（1522年），陞山東按察司副使，整飭霸州等處兵備。嘉靖五年，九次上書乞歸，明世宗不允。同年十二月（1527年初），命升四川按察使，未上任卒（明）過庭訓撰，《本朝分省人物·卷四十一》：馬應龍，字公濟，和州人。弘治乙酉中鄕舉第二，正德辛未登進士。除户部主事。值流賊劉七等宼河南，上命文武大臣討之，命督餉以給軍事。賊平，賜銀幣勞之。踰年，蜀盜尚未平，於是命都御史彭公澤西征，仍以應龍參軍督餉。未幾，彭公乃以延綏臨鞏洮岷兵馬付應龍，自為一支，遂有中江之捷，斬首數百，兵勢漸盛。後至漢川，賊突至城下，奮然提所部兵往剿之，大戰於三渡水，親斬劇賊一人，士卒奮擊，所向披靡，斬獲幾四百餘級，而中多渠魁。於是軍中皆以文武全才目之。捷上，再賜銀幣，陞俸一級。班師後，又督糧宣大。乙亥，陞郎中。尋奉勅總理遼東糧儲，收支有法，正已格物，積弊若洗。居一年，軍民胥悅信畏若神。尋以病乞歸調理，上許之。居鄕三年，所學益進。比辛巳，復除本部郎中，至京數上言邊事，上允行之。嘉靖元年，陞山東按察司副使，整飭霸州等處兵備。正德以後，浸為盜藪，地又多中貴洎勳戚庄宅，士無完器，食無積粟。豪家兼并侮法，吏不敢捕，桀民肆掠，邏不能獲。至則肅貞憲度，揚振威武。創修城池。建置營堡大易舊觀，於是汰冗憊選精壯得勇敢千人，給以利器，厚以糗糧，訓以坐作，養以銳鋒。又積粟萬二千餘石，以備緩急。不數月間，石㫤、房景玉、陳奎、梁臣等大盜七百餘人，洎窩主盧。進胥銳二十餘家，先後俱獲，而姦豪白鉞、白景方等處以重法，不通請謁。由是民志惟熙，吏守不盭。其他明冤獄、摘隱昧，不可勝紀，民皆設位，祠祀於家。巡撫都御史孟公春以治狀上聞，有鏹金文綺之賜。宿有疢疾，在霸州五年，公事旁午，間作間瘳。逮丙戌，章九上乞歸，優旨不允。冬十二月疾劇，忽有四川按察使之命，而竟不起矣。。

 家族 
曾祖馬志；祖父馬祥；父馬文，母王氏。永感下。兄馬全、馬才、馬聰、馬惠。

参考文献

康海，《明故通議大夫四川按察司按察使馬君墓誌銘》

Category:弘治十四年辛酉科陝西鄉試舉人
Y
Category:臨夏人
Category:明朝戶部江西司主事
Category:明朝山東按察司副使